કર્નલના મદદનીશ સાથે વાત કરીને મારા તંબુ તરફ જવા માટે હું હજુ તો પાછો જ ફરું છું, ત્યાં સામે જ કર્નલ વૂડ મળી ગયા! શું રુઆબદાર માણસ હતા! સાગના સોટા જેવો પાતળિયો બાંધો, તાડ જેવા ઊંચા અને શ્યામવર્ણ, આપોઆપ નેતૃત્વની આભા ઊભી કરે તેવું પ્રભાવશાળી વ્યક્તિત્વ! ઝડપભેર બાજુ પર ખસીને મેં એમને સલામ આપી. ગંભીરતાપૂર્વક વળતી સલામ આપીને એમણે મારા પર ઝીણવટભરી નજર ફેરવીને સ્મિત આપ્યું. એમની નજર માત્રથી મારામાં જુસ્સાની એક લહેરખી ફરી વળી! પછી તો એ તરત જ ચાલ્યા ગયા, પણ એમનું એ મોહક સ્મિત… ક્યારેય ભૂલાય નહીં તેવું હતું! જાણે કહેતું હોય કે ‘એક સૈનિક તરફથી બીજા સૈનિકને…!’ એ સ્મિતે તો મને બસ, જકડી જ લીધો! તેમની સાથે જવા માટે હું કંઈ પણ ભોગ આપવા તૈયાર હતો!